ai4bharat/Pralekha huggingface dataset:
অর্থমন্ত্রক
অর্থনীতিতে গতি আনতে ২৩টি কেন্দ্রীয় রাষ্ট্রায়ত্ত সংস্থার মূলধনী ব্যয়ের ওপর পর্যালোচনা বৈঠক অর্থমন্ত্রীর
নতুন দিল্লি, ৭ জুলাই, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতি নির্মলা সীতারমণ আজ ভিডিও কনফারেন্সের মাধ্যমে পেট্রোলিয়াম, প্রাকৃতিক গ্যাস, বিদ্যুৎ, কয়লা ও খনি মন্ত্রনকের সচিব, পারমাণবিক শক্তি বিভাগের সচিব এবং সংশ্লিষ্ট মন্ত্রণকের আওতাধীন ২৩ টি কেন্দ্রীয় রাষ্ট্রায়ত্ত সংস্থার প্রধান নির্বাহী পরিচালকদের সঙ্গে বৈঠক করেছেন। দেশের অর্থনৈতিক বিকাশ ত্বরান্বিত করার লক্ষ্যে বিভিন্ন গোষ্ঠীর সঙ্গে অর্থমন্ত্রী বৈঠক করে চলেছেন। তারই অঙ্গ হিসেবে এই বৈঠকের আয়োজন করা হয়েছিল।
২০১৯-২০ অর্থবর্ষে ২৩টি কেন্দ্রীয় রাষ্ট্রায়ত্ত সংস্থার মূলধনী ব্যয়ের লক্ষ্য মাত্রা রাখা হয়েছিল ১,৬৪,৮২২ কোটি টাকা। এর মধ্যে ২০১৯-২০ অর্থবর্ষের প্রথম ত্রৈমাসিকে ১০১% অর্থাৎ ১,৬৬,০২৯ কোটি টাকা ব্যয় করা হয়েছে। ২০২০-২১অর্থবর্ষে মূলধনী ব্যয়ের লক্ষ্য মাত্রা রাখা হয়েছে ১,৬৫,৫১০কোটি টাকা।
কেন্দ্রীয় রাষ্ট্রায়ত্ত সংস্থার কার্যকারিতা পর্যালোচনা করতে গিয়ে অর্থমন্ত্রী বলেছেন যে কেন্দ্রীয় রাষ্ট্রায়ত্ত সংস্থাগুলি ভারতীয় অর্থনীতিকে এগিয়ে যাওয়ার ক্ষেত্রে খুব গুরুত্বপূর্ণ ভূমিকা পালন করে থাকে। তিনি কেন্দ্রীয় রাষ্ট্রায়ত্ত সংস্থাগুলির লক্ষ্যমাত্রা অর্জনের জন্য আরও ভাল কাজ করতে এবং ২০২০-২১ অর্থ বর্ষে তাদের প্রদত্ত মূলধন যথাযথভাবে ও সময়ের মধ্যে ব্যয় সুনিশ্চিত করতে উৎসাহ দেন। অর্থমন্ত্রী বলেন যে, কেন্দ্রীয় রাষ্ট্রায়ত্ত সংস্থাগুলির কর্মক্ষমতা বৃদ্ধি পেলে কোভিড ১৯-এর প্রভাব থেকে অর্থনীতিকে পুনরায় ঘুরে দাঁড়াতে সাহায্য করতে পারে।
২০২০-২১ অর্থবর্ষের দ্বিতীয় ত্রৈমাসিকের মধ্যে ৫০% মূলধন ব্যয় সনুিশ্চিত করার জন্য এবং কেন্দ্রীয় রাষ্ট্রায়ত্ত সংস্থাগুলির কার্যকারিতা নিবিড়ভাবে পর্যবেক্ষণ করতে সচিবদের নির্দেশ দেন অর্থমন্ত্রী। তিনি বিভিন্ন সমস্যার দ্রুত সমাধানের পরামর্শ দেন।
নিউক্লিয়ার পাওয়ার কর্পোরেশন অফ ইন্ডিয়া লিমিটেড  এবং এনএলসি'র মতো রাষ্ট্রায়ত্ত সংস্থাগুলি কোভিড ১৯-এর কারণে যে সমস্যার মুখোমুখি হয়েছে সে বিষয়ে মন্ত্রক আলোচনা করছে। শ্রীমতি সীতারামন বলেছেন যে অস্বাভাবিক পরিস্থিতিতে বিশেষ প্রচেষ্টার প্রয়োজন। সম্মিলিত প্রচেষ্টার ফলে কেবল আরও ভাল কাজই হবে না বরং ভারতীয় অর্থনীতিতেও সুফল মিলবে।
(CG/SS
প্রধানমন্ত্রীরদপ্তর
প্রধানমন্ত্রী ঝাড়খণ্ডের সাংসদের বুক ব্যাঙ্ক উদ্যোগের প্রশংসা করেছেন
নয়াদিল্লি, ৩০ মার্চ, ২০২৩
প্রধানমন্ত্রী শ্রী নরেন্দ্র মোদী রাঁচি লোকসভা কেন্দ্রের সাংসদ শ্রী সঞ্জয় শেঠের বুক ব্যাঙ্ক উদ্যোগের প্রশংসা করেছেন।
সাংসদের করা একটি ট্যুইটের জবাবে প্রধানমন্ত্রী ট্যুইট করে বলেছেন :
“অত্যন্ত আনন্দের কথা! বুক ব্যাঙ্ক একটি উজ্জ্বল প্রয়াস, যা যুব সমাজের মধ্যে বইয়ের প্রতি ভালোবাসা বাড়াবে।”
PG/AP/DM
(
প্রধানমন্ত্রীরদপ্তর
প্রধানমন্ত্রী আবারো সকলের জন্য বিনামূল্যে টিকাকরণের অঙ্গীকার করেছেন
নতুনদিল্লি, ২৮শে জুন ,২০২১
যাদের জন্য ভারতে টিকাকরণ অভিযানে গতি এসেছে, প্রধানমন্ত্রী শ্রী নরেন্দ্র মোদী তাঁদের সকলকে অভিনন্দন জানিয়েছেন।
এক ট্যুইট বার্তায় শ্রী মোদী বলেছেন, “ ভারতের টিকাকরণ অভিযান গতি পাচ্ছে। যারা এই উদ্যোগকে সফল করে তুলছেন, তাঁদের সকলকে অভিনন্দন জানাই। সকলের জন্য বিনামূল্যে টিকাকরণের ব্যবস্থা করতে আমরা অঙ্গীকারবদ্ধ ।“
CG/CB
(Visitor Counter : 160
প্রধানমন্ত্রীরদপ্তর
গুড়ি পারওয়া উপলক্ষে প্রধানমন্ত্রীর শুভেচ্ছা বার্তা
নয়াদিল্লি, ২২ মার্চ, ২০২৩
প্রধানমন্ত্রী শ্রী নরেন্দ্র মোদী গুড়ি পারওয়া উপলক্ষে সকলকে শুভেচ্ছা জানিয়েছেন।
প্রধানমন্ত্রী তাঁর ট্যুইটে বলেন;
“পবিত্র গুড়ি পারওয়া উৎসব উপলক্ষে আপনাদের সকলের জন্য রইল আমার শুভেচ্ছা।”
PG/PM/NS
(
পরিবেশওঅরণ্যমন্ত্রক
মানুষ ও হাতির মধ্যে সংঘাতের অবসানে একটি দীর্ঘমেয়াদী সমাধান খুঁজে বের করতে সরকার অঙ্গীকারবদ্ধ : কেন্দ্রীয় পরিবেশ মন্ত্রী
নয়াদিল্লী, ১০ আগস্ট, ২০২০
আন্তর্জাতিক হস্তি দিবস উপলক্ষ্যে নতুন দিল্লীতে আজ এক অনুষ্ঠানের আয়োজন করা হয়। এই অনুষ্ঠানে কেন্দ্রীয় পরিবেশ মন্ত্রী শ্রী প্রকাশ জাভড়েকর বলেন, ‘মানুষের সঙ্গে বন্যপ্রাণীর ক্রমবর্ধমান সংঘাতের মোকাবিলা করতে বনে এইসব প্রাণীদের জন্য খাদ্য ও জলের ব্যবস্থা করার উদ্যোগ নেওয়া হয়েছে।’ মন্ত্রী বলেছেন, হাতি সহ অন্যান্য প্রাণীদের রক্ষা করতে ভারত অঙ্গীকারবদ্ধ। মানুষের সঙ্গে বন্য প্রাণীদের সংঘাত কমাতে একটি বাস্তবমুখী, ব্যয় সাশ্রয়ী সমাধানের উদ্যোগ নেওয়া হয়েছে। বনকর্মীদেরও এ বিষয়ে যথাযথ প্রশিক্ষণের কাজ চলছে।
মানুষের সঙ্গে হাতিদের সহ-অবস্থানের ওপর গুরুত্ব দিয়ে মন্ত্রী বলেছেন, মানুষ এবং হাতির প্রাণ মূল্যবান। সংঘাতের ফলে জীবনহানি এড়াতে বিভিন্ন ব্যবস্থা নেওয়া হয়েছে। মন্ত্রী এই উপলক্ষ্যে একটি পুস্তিকা প্রকাশ করেন। ‘ভারতে মানুষ ও হাতির সংঘাত বন্ধের জন্য ভালো কিছু ব্যবস্থাপনা’ শীর্ষক এই বইটিতে হাতি রয়েছে এমন বিভিন্ন রাজ্যের মানুষ ও হাতির মধ্যে সংঘাত কমানোর নানা পন্থা-পদ্ধতির বিবরণ রয়েছে।
এই উপলক্ষ্যে কেন্দ্রীয় পরিবেশ প্রতিমন্ত্রী শ্রী বাবুল সুপ্রীয় বলেন, দেশে হাতির সংখ্যা বাড়ছে। হাতিকে রক্ষা করতে এবং হাতি ও মানুষের মধ্যে সংঘাতের অবসান ঘটাতে দৃঢ় পদক্ষেপ নেওয়া প্রয়োজন। নিরীহ প্রাণীদের হত্যা করা সরকার কখনই মেনে নেবেনা, তাই কেন্দ্র এই সংঘাতের অবসানে বেশকিছু ভালো উদ্যোগ গ্রহণ করেছে। এই অনুষ্ঠানে মানুষ ও হাতির মধ্যে সংঘাতের অবসানে ‘সুরক্ষা’ নামে একটি জাতীয় পোর্টালের সূচনা করা হয়েছে। এই পোর্টালে এ সংক্রান্ত সর্বশেষ তথ্য দেওয়া থাকবে। সংঘাতের অবসানে বিভিন্ন নীতি গ্রহণের বিষয়ে এই পোর্টাল সাহায্য করবে। রাজ্যগুলিও এই পোর্টালে চলতি বছরের শেষে যুক্ত হতে পারবে।
প্রতি বছর ১২ই আগস্ট আন্তর্জাতিক হস্তি দিবস উদযাপিত হয়। বিশ্বজুড়ে হাতি সংরক্ষণের জন্য এবং বন্য ও পোষা হাতির রক্ষণাবেক্ষণে ইতিবাচক সমাধানের জন্য তথ্যের আদান-প্রদান করাই এই দিনটির মূল উদ্দেশ্য।
এশিয়ার হাতিরা আইইউসিএন-এর লাল তালিকাভুক্ত౼ অর্থাৎ বিপন্ন প্রজাতির। ভারতের বেশিরভাগ রাজ্যেই চোরাশিকার এবং বিচরণভূমি না থাকার কারণে হাতির সংখ্যা হ্রাস পেয়েছে। সারা বিশ্বে ৫০-৬০ হাজার এশীয় হাতি রয়েছে- এরমধ্যে ৬০ শতাংশই ভারতে রয়েছে।
আজকের অনুষ্ঠানে বন-দপ্তরের মহানির্দেশক ও পরিবেশ, বন ও জলবায়ু পরিবর্তন মন্ত্রকের বিশেষ সচিব ডঃ সঞ্জয় কুমার, বন্যপ্রাণী দপ্তরের অতিরিক্ত মহানির্দেশক শ্রী সৌমিত্র দাশগুপ্ত, প্রজেক্ট এলিফ্যান্টের নির্দেশক শ্রী নোয়াল টমাস সহ মন্ত্রকের উচ্চ-পদস্থ আধিকারিকরা ছাড়াও বিভিন্ন রাজ্যের বন দপ্তরের আধিকারিকরা এবং নানা সংস্থার প্রতিনিধিরা উপস্থিত ছিলেন।
‘ভারতে মানুষ ও হাতির সংঘাত বন্ধের জন্য ভালো কিছু ব্যবস্থাপনা’ শীর্ষক বইটি পড়তে নীচের লিঙ্কটি ক্লিক করুনঃ-
https://static.pib.gov.in/WriteReadData/userfiles/HEC-Brochure-%20Version%208-min.pdf
(CG/CB/NS
প্রধানমন্ত্রীরদপ্তর
প্রধানমন্ত্রী সকলকে রাষ্ট্রীয় সমর স্মারক ঘুরে দেখার অনুরোধ করেছেন
নতুনদিল্লি, ২রা ফেব্রুয়ারি, ২০২২
রাষ্ট্রীয় সমর স্মারকের উপর মণিকা বাত্রার ভিডিও প্রকাশ করা হয়েছে।
প্রধানমন্ত্রী শ্রী নরেন্দ্র মোদী টেবিল টেনিস খেলোয়াড় মণিকা বাত্রার রাষ্ট্রীয় সমর স্মারক সফর সংক্রান্ত ভিডিও ট্যুইট করেছেন। তিনি সকলকে রাষ্ট্রীয় সমর স্মারক ঘুরে দেখার অনুরোধ করেছেন।
এক ট্যুইট বার্তায় প্রধানমন্ত্রী বলেছেন;
“ ভারতের গর্ব ও খেলাধুলায় চ্যাম্পিয়ান @manikabatra_TT , তাঁর রাষ্ট্রীয় সমর স্মারক সফর সংক্রান্ত ভিডিও সকলের মধ্যে ভাগ করে নিয়েছেন।
সকলকে রাষ্ট্রীয় সমর স্মারক ঘুরে দেখার অনুরোধ জানাই।“
CG/CB/
(
ভূ-বিজ্ঞানমন্ত্রক
ভারতীয় আবহাওয়া দপ্তরের প্রতিষ্ঠা দিবসে ভূ-বিজ্ঞান মন্ত্রকের 'মৌসম' মোবাইল অ্যাপের সূচনা
নয়াদিল্লি, ২৭ জুলাই, ২০২০
কেন্দ্রীয় ভূ-বিজ্ঞান মন্ত্রকের ভারতীয় আবহাওয়া দপ্তর সম্প্রতি আবহাওয়ার পূর্বাভাস এবং সতর্কতা জারির ক্ষেত্রে সর্বশেষ প্রযুক্তির ব্যবহারের ওপর গুরুত্ব দিয়েছে। আবহাওয়া দপ্তর এর জন্য ‘মৌসম’ মোবাইল অ্যাপটি চালু করেছে। এই মোবাইল অ্যাপ প্লে-স্টোর এবং অ্যাপ-স্টোর – দু’জায়গাতেই পাওয়া যাবে। অহেতুক প্রযুক্তিগত শব্দের ব্যবহার না করে, সহজ ভাষায় সর্বসাধারণের জন্য আবহাওয়া সংক্রান্ত তথ্য এবং পূর্বাভাস এই অ্যাপের মাধ্যমে দেওয়া হবে।
অ্যাপ ব্যবহারকারীরা আবহাওয়া, তার পূর্বাভাস, রেডারের মাধ্যমে প্রাপ্ত ছবি এবং আবহাওয়া সংক্রান্ত সতর্কতা এই অ্যাপের মাধ্যমে সহজেই জানতে পারবেন।
এই অ্যাপের মাধ্যমে পাঁচ রকমের পরিষেবা পাওয়া যাবে -
১) বর্তমান আবহাওয়া - ২০০টি শহরের আবহাওয়া, আর্দ্রতা, বাতাসের গতিবেগ সম্পর্কে যাবতীয় তথ্য দিনে আটবার দেওয়া হবে। এছাড়া, সূর্যোদয় -সূর্যাস্ত ও চন্দ্রোদয়-চন্দ্রাস্তের তথ্য পাওয়া যাবে।
২) বর্তমান আবহাওয়ার তথ্য – ৮০০টি আবহাওয়া কেন্দ্র এবং রাজ্যস্তরের আবহাওয়া কেন্দ্রগুলি থেকে প্রাপ্ত তথ্য অনুযায়ী তিনবার আবহাওয়া সংক্রান্ত সতর্কতা থাকলে সেগুলি জানানো হবে। দুর্যোগপূর্ণ আবহাওয়ায় এই সতর্কতা অত্যন্ত ফলপ্রসূ হবে।
৩) শহরের পূর্বাভাস – দেশের ৪৫০টি শহরের গত ২৪ ঘন্টার আবহাওয়ার খবর এবং পরবর্তী সাতদিনের পূর্বাভাস বিস্তারিতভাবে জানানো হবে।
৪) সতর্কতা - সমস্ত জেলার বিষয়ে দিনে দু’বার পরবর্তী পাঁচদিনের সতর্কতার বিষয়ে নাগরিকদের জানানো হবে। এক্ষেত্রে দুর্যোগপূর্ণ আবহাওয়ার পূর্বাভাস থাকলে লাল, কমলা এবং হলুদ সতর্কতার বিষয়ে জানানো হবে। লাল সতর্কতার ক্ষেত্রে সংশ্লিষ্ট কর্তৃপক্ষকে দ্রুত ব্যবস্থা গ্রহণের জন্য অনুরোধ করা হবে। কমলা সতর্কতার অর্থ কর্তৃপক্ষ এবং জনসাধারণ যাতে পরিস্থিতির বিষয়ে সজাগ থাকেন, আর হলুদ সতর্কতার অর্থ হল কর্তৃপক্ষ এবং জনসাধারণ সর্বশেষ পরিস্থিতির দিকে যাতে নজর রাখেন।
৫) রেডার থেকে প্রাপ্ত তথ্য – প্রতি ১০ মিনিট অন্তর ওই অ্যাপে আবহাওয়া কেন্দ্রগুলির রেডারের মাধ্যমে প্রাপ্ত সর্বশেষ তথ্য জানানো হবে।
এই অ্যাপের সাহায্যে জনসাধারণ সহজ ভাষায় বিভিন্ন তথ্য পাবেন। আইসিআরআইএসএটি-র ডিজিটাল এগ্রিকালচার অ্যান্ড ইয়ুথ টিম ও পুণের ইন্ডিয়ান ইনস্টিটিউট অফ ট্রপিক্যাল মেটেরোলজি-র সঙ্গে ভারতীয় আবহাওয়া দপ্তর যৌথভাবে এই অ্যাপটি তৈরি করেছে।
(CG/CB/DM
প্রধানমন্ত্রীরদপ্তর
আন্তর্জাতিক যোগ দিবসে জাতির উদ্দেশে প্রধানমন্ত্রীর ভাষণ যোগ দিবস সংহতি ও সার্বজনীন সৌভ্রাতৃত্ববোধ উদযাপনের দিবস: প্রধানমন্ত্রী
যোগ পারিবারিক বন্ধন সুদৃঢ় করে : প্রধানমন্ত্রী
কোভিড-১৯ ভাইরাসের বিরুদ্ধে লড়াইয়ে যোগাভ্যাস রোগ প্রতিরোধক ক্ষমতা বাড়ায়: প্রধানমন্ত্রী
নয়াদিল্লি, ২১ জুন, ২০২০
(প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে
আন্তর্জাতিক যোগ দিবসে জাতির উদ্দেশে ভাষণ দেন। প্রধানমন্ত্রী বলেন,
আন্তর্জাতিক যোগ দিবস সংহতির দিবস। এই দিবস সার্বজনীন সৌভ্রাতৃত্ববোধের
।বিশ্ব জুড়ে কোভিড-১৯ এর দরুণ স্বাস্থ্য ক্ষেত্রে আপৎকালীন পরিস্থিতির
জন্য এ বছরের আন্তর্জাতিক যোগ দিবস ডিজিটাল ও বৈদ্যুতিন প্ল্যাটফর্মের
মাধ্যমে আয়োজন করা হচ্ছে।
প্রধানমন্ত্রী মোদী বলেন, সাধারণ মানুষ বাড়িতেই সমগ্র পরিবারের সঙ্গে
যোগাভ্যাসে সামিল হয়েছেন।
তিনি বলেন, যোগ আমাদেরকে একত্রিত করেছে।
সারা বিশ্ব জুড়ে ‘মাই লাইফ – মাই যোগ’ ভিডিও ব্লগিং প্রতিযোগিতায় মানুষের
ব্যাপক অংশগ্রহণ, যোগাভ্যাসের ক্রমবর্ধমান জনপ্রিয়তার বিষয়টিকেই
প্রতিফলিত করে বলে প্রধানমন্ত্রী অভিমত প্রকাশ করেন।
আজ আমরা সকলেই বড় সমাবেশে না গিয়ে বাড়িতে থেকেই পরিবারের সঙ্গে যোগচর্চায়
সামিল হয়েছি। এ বছর আন্তর্জাতিক যোগ দিবসের মূল ভাবনা হ’ল – ‘বাড়িতে
থেকেই যোগাভ্যাস এবং পরিবারের সঙ্গে যোগচর্চা’। যোগচর্চা পারিবারিক
বন্ধনকে সুদৃঢ় করে, সেই সঙ্গে পরিবারে শিশু, যুবক ও বয়স্ক ব্যক্তিদের
মধ্যে প্রাণশক্তি সঞ্চার করে। এমনকি, যোগচর্চা আবেগ স্থিমিত রাখতে সহায়তা
করে বলে প্রধানমন্ত্রী অভিমত প্রকাশ করেন।
তিনি আরও বলেন, ‘যোগ আমাদের শরীরে রোগ প্রতিরোধক ক্ষমতা বাড়ায়। আপনারা
দৈনন্দিন জীবনে অবশ্যই প্রাণয়ম-কে জীবন-যাপনের অঙ্গ করুন। প্রাণয়ম
আমাদের শ্বাস-প্রশ্বাস ব্যবস্থাকে আরও সুদৃঢ় করে। বর্তমান সময়ে এই
যোগাভ্যাস পদ্ধতি অনুসরণ অত্যন্ত প্রাসঙ্গিক হয়ে উঠেছে। কারণ, কোভিড-১৯
ভাইরাসে আমাদের শ্বাস-প্রশ্বাস ব্যবস্থা সবচেয়ে বেশি প্রভাবিত হয়েছে।
শ্রী মোদী বলেন, যোগ একতার মূল শক্তি হিসাবে পরিণত হয়েছে। যোগচর্চা
মানবতার বন্ধকে গভীরতর করে। যোগচর্চায় কোনও বৈষম্য নেই। এমনকি, যোগ জাতি,
বর্ণ, লিঙ্গ, বিশ্বাস ও দেশের ঊর্ধ্বে। যে কেউ যোগকে সাগ্রহে আলিঙ্গণ
করতে পারেন। আমরা যদি সুস্বাস্থ্য ও প্রত্যাশার তরঙ্গ খুঁজে পাই, তা হলে
সেদিন খুব দূরে নেই, যখন সারা বিশ্ব এক সুস্থ-সবল ও আনন্দমুখর মানবতার
সাফল্যগুলিকে দেখতে পাবে। তাই, যোগচর্চা সারা বিশ্বে এ রকম আনন্দঘন
পরিবেশ গড়ে তুলতে আমাদের সাহায্য করতে পারে।
“সচেতন নাগরিক হিসাবে আমরা এক পরিবার ও এক অভিন্ন সমাজের লক্ষ্যে অগ্রসর
হবো। আমাদের জীবনের অঙ্গ হিসাবে আমরা বাড়িতেই পরিবারের সঙ্গে যোগচর্চা
করবো। আমরা নিশ্চিতভাবেই সফল হবো, আমরা নিশ্চিতভাবেই জয়লাভ করবো”, বলে
প্রধানমন্ত্রী অভিমত প্রকাশ করেন।
CG/BD/SB
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ পশ্চিমবঙ্গের রাজ্যপালের
নয়াদিল্লি, ২৯ আগস্ট, ২০২৩
পশ্চিমবঙ্গের রাজ্যপাল ড. সি ভি আনন্দ বোস আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
এক্স পোস্টে প্রধানমন্ত্রীর কার্যালয় থেকে জানানো হয়েছে :
“পশ্চিমবঙ্গের রাজ্যপাল ড. সি ভি আনন্দ বোস প্রধানমন্ত্রী @narendramodi-র সঙ্গে সাক্ষাৎ করেন।”
AC/MP/NS
(
প্রতিরক্ষামন্ত্রক
সেনাবাহিনীতে শূন্যপদের সংখ্যা
নয়াদিল্লি, ২৪ জুন ২০১৯
সেনাবাহিনীতে শূন্যপদে নিয়োগ ধারাবাহিক প্রক্রিয়া। গত পয়লা জুন পর্যন্ত বাহিনীতে শূন্যপদের সংখ্যা ছিল ৪৫ হাজার ৬৩৪। এর মধ্যে প্রায় ৭ হাজার ৪০০টি পদ দ্বিতীয় লেফটেন্যান্ট পদমর্যাদার ওপরে। বিভিন্ন কারণে বাহিনীতে শূন্যপদ সৃষ্টি হয়ে থাকে। কর্মীদের পদোন্নতি, কর্মী নিয়োগ প্রক্রিয়ার জটিল প্রণালী, ঝুঁকির পাশাপাশি প্রতিকূল পরিস্থিতিতে কর্তব্য পালনের মতো বিষয়গুলি শূন্যপদ সৃষ্টির সঙ্গে যুক্ত। এছাড়াও, প্রশিক্ষণের সময় কোনও রকম আপস না করা, প্রশিক্ষণ পর্ব সম্পূর্ণ না হওয়ার আগেই ছেড়ে চলে যাওয়ার মতো বিষয়গুলিও রয়েছে। প্রয়োজনীয় প্রশিক্ষণ পর্ব শেষ হওয়ার পরই শূন্যপদে নিয়োগ প্রক্রিয়া শুরু হয়।
রাজ্যসভায় আজ এক প্রশ্নের লিখিত জবাবে একথা জানান প্রতিরক্ষা মন্ত্রী শ্রী রাজনাথ সিং। তিনি আরও জানান, সেনাবাহিনীতে নিয়োগ সংক্রান্ত বিজ্ঞপ্তি এবং প্রচারখাতে ২০১৬-১৭ বর্ষে ৩ কোটি ৭৮ লক্ষ ৮৭ হাজার টাকা, ২০১৭-১৮’তে প্রায় ২ কোটি টাকা এবং ২০১৮-১৯ – এ প্রায় ২ কোটি ২০ লক্ষ টাকা ব্যয় করা হয়েছে।
CG/BD/SB
(Visitor Counter : 73
স্বাস্থ্যওপরিবারকল্যাণমন্ত্রক
কোভিড-১৯-এর বিষয়ে সর্বশেষ তথ্য
নতুন দিল্লি, ২৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ সব রাজ্যের মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেন। বৈঠকে প্রধানমন্ত্রী এই ভাইরাসের সংক্রমণের শৃঙ্খলা ভাঙার ওপর গুরুত্ব দেন। তিনি বলেন, রেড জোনে এবং অরেঞ্জ জোনে থাকা জেলাগুলির জন্য এই শৃঙ্খলা ভাঙা অত্যন্ত জরুরী। রাজ্য এবং কেন্দ্রশাসিত অঞ্চলগুলির রেড জোনকে অরেঞ্জ জোনে এবং সেখান থেকে গ্রীণ জোনে নিয়ে যেতে হবে। তিনি বলেন, কোভিড-১৯-এ আক্রান্ত কেউ যেন বৈষম্যের শিকার না হন এবং কোভিড-১৯ ছাড়াও বাকি নানা অসুখে যারা আক্রান্ত সেই সব মানুষেরা যেন সঠিক ভাবে চিকিত্সা পান, তা নিশ্চিত করতে হবে। প্রধানমন্ত্রী বলেন, পরম্পরাগত চিকিত্সা পদ্ধতিকে ব্যবহার করতে হবে।
গত ২৮ দিনে ১৬টি জেলায় নতুন করে সংক্রমণের কোন খবর পাওয়া যায়নি। মহারাষ্ট্রের গুন্ডিয়া, কর্ণাটকের দেভাংগেরে এবং বিহারের লক্ষীসরাই জেলা এই তালিকায় নতুন সংযোজন। উত্তরপ্রদেশের পিলিভিট এবং পাঞ্জাবের শহীদ ভগত্ সিং নগর জেলায় নতুন করে সংক্রমণের খবর পাওয়া গেছে। এই জেলাগুলিতে এর আগে ২৮ দিন সংক্রমণের কোন তথ্য পাওয়া যায়নি। ২৫টি রাজ্য এবং কেন্দ্রশাসিত অঞ্চলের ৮৫টি জেলায় গত ১৪ দিনে নতুন করে সংক্রমণের কোন খবর পাওয়া যায়নি।
কেন্দ্রের পঞ্চম ক্ষমতাশীল গোষ্ঠী আজ সরবরাহ ব্যবস্থা নিয়ে একটি সাংবাদিক বৈঠক করেছে। কোভিড-১৯ মহামারীর পর দেশজুড়ে যে সব ব্যবস্থা নেওয়া হয়েছে, সাংবাদিকদের সে বিষয়ে জানানো হয়। পানীয় জল এবং পয়ঃপ্রণালী দফতরের সচিব ও পঞ্চম ক্ষমতাশীল গোষ্ঠীর আহ্বায়ক শ্রী পরমেশ্বরণ আইয়ার জানান, কৃষি, নির্মাণ, লজিস্টিক এবং সমাজের দুর্বলতর শ্রেণীর মানুষদের জন্য খাবার যোগান দেওয়ার বিষয়ে সরকার সক্রিয় ভাবে নানা উদ্যোগ গ্রহণ করেছে। তিনি বলেন, ৩০ মার্চ থেকে ২৫ এপ্রিলের মধ্যে দেশে খাদ্য এবং ওষুধ নিয়ে ট্রাক চলাচলের পরিমাণ ৪৬ শতাংশ থেকে বৃদ্ধি পেয়ে ৭৬ শতাংশ হয়েছে। এই একই সময়ে রেলে ৬৭ শতাংশ থেকে পণ্য পরিবহণের পরিমান বৃদ্ধি পেয়ে হয়েছে ৭৬ শতাংশ। বিভিন্ন বন্দরে পণ্য ওঠা-নামার পরিমান ৭০ শতাংশ থেকে বৃদ্ধি পেয়ে ৮৭ শতাংশ হয়েছে। সব্জি মান্ডিগুলিতে বেচা-কেনার পরিমান ৬১ শতাংশ থেকে বেড়ে হয়েছে ৭৯ শতাংশ। বিভিন্ন সরকারি সংস্থা, অসরকারি প্রতিষ্ঠান এবং শিল্প সংস্থাগুলি প্রতিদিন দেড় কোটির বেশি মানুষকে রান্নাকরা খাবার সরবরাহ করছে।
পঞ্চম ক্ষমতাশীল গোষ্ঠী অত্যাবশ্যক সামগ্রী সরবরাহে যে সব সমস্যাগুলি হচ্ছে সেগুলি দূর করার লক্ষ্যে কাজ করে চলেছে, যাতে সকলে নিরবচ্ছিন্ন ভাবে নিত্যপ্রয়োজনীয় জিনিস পান এবং যাঁরা এগুলি সরবরাহ করছেন তাঁদের কোন সমস্যা না হয়। এই লক্ষ্যে তারা কেন্দ্রীয় স্বরাষ্ট্রমন্ত্রক সহ খাদ্য, ওষুধ, পরিবহণ ছাড়াও পাইকারি এবং খুচরো বিক্রেতাদের সঙ্গে কথা বলছেন।
শেষ পাওয়া খবরে দেশে মোট কোভিড-১৯-এ আক্রান্তের সংখ্যা ২৭,৮৯২ জন। এদের মধ্যে ৬১৮৪ জন সুস্থ হয়ে বাড়ি ফিরে গেছেন। অর্থাত্ মোট আক্রান্তের মধ্যে সুস্থ হয়েছেন ২২.১৭ শতাংশ। গত ২৪ ঘন্টায় ৪৮ জনের মৃত্যুর খবর পাওয়া গেছে। অর্থাত্ দেশে মোট মৃতের সংখ্যা বেড়ে দাঁড়াল ৮৭২।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা চাইলে নীচের লিঙ্কে ক্লিক করুন।
https://www.mohfw.gov.in/pdf/coronvavirushelplinenumber.pdf
(CG/CB/AS
বিজ্ঞানওপ্রযুক্তিমন্ত্রক
সূর্যের জ্যোতির্বলয় থেকে বিপুল পরিমাণ পদার্থ বের হয়ে যাওয়ার বিষয়ে একটি সহজ ছবি প্রক্রিয়াকরণ পদ্ধতির মাধ্যমে সৌর মুকুটের অভ্যন্তরে যা ঘটছে সে সম্পর্কে ধারণা পাওয়া যায়
নয়াদিল্লি, ১১ মার্চ, ২০২২
সৌর মুকুটের থেকে বিভিন্ন পদার্থ নিঃসৃত হওয়ার ক্ষেত্রে ভারতীয় বিজ্ঞানীরা একটি নতুন তথ্যের সন্ধান পেয়েছেন যার সাহায্যে সূর্যের সবথেকে বাইরের স্তরে ঘটে যাওয়া বিভিন্ন মহাজাগতিক বিষয় সম্পর্কে ধারণা পাওয়া যায়। সূর্যের জ্যোতির্বলয়ে থেকে বিপুল পরিমাণ পদার্থ বেরিয়ে গিয়ে শক্তির একটি বিরাট মেঘপুঞ্জ তৈরি করে। প্লাজমা অবস্থায় থাকা এই পদার্থ নিঃসরণের ফলে মহাকাশে বেতার ও চৌম্বকীয় তরঙ্গের বিঘ্ন ঘটে যার ফল পৃথিবীতেও অনুভূত হয়। সৌর মুকুটে ক্রমাগত পরিবর্তনের ফলে পৃথিবীর কাছাকাছি অঞ্চলের মহাকাশের আবহাওয়ার পরিবর্তন সূচীত হয়। জ্যোতির্বলয় থেকে নিঃসৃত পদার্থকে শনাক্ত করে সূর্য থেকে তা নিঃসরণের কারণ নির্ধারণ করা বিজ্ঞানীদের কাছে এতদিন চ্যালেঞ্জের বিষয় হয়ে দাঁড়িয়েছিল।
সূর্যের বহিঃস্তর যাকে করোনা বলা হয়, সেই স্তরের ঘনত্ব সূর্যের কেন্দ্র থেকে বাইরের দিকে যত এগোনো যায়, তত হ্রাস পায়। বিজ্ঞানীরা এই করোনার প্রাবল্য চিহ্নিত করে পরিবেশে করোনা থেকে নিঃসৃত প্লাজমা কণার ঘনত্ব সম্পর্কে তথ্য সংগ্রহ করেছেন। নৈনিতালে আর্যভট্ট রিসার্চ ইনস্টিটিউট অফ অবজারভেশনাল সায়েন্সেস-এর অধ্যাপক দীপঙ্কর বন্দ্যোপাধ্যায়, ডঃ ভৈরব পন্থ ও শ্রী রীতেশ প্যাটেল এবং ব্যাঙ্গালোরের ইন্ডিয়ান ইনস্টিটিউট অফ অ্যাস্ট্রো-ফিজিক্স-এর শ্রী শতাব্দ মজুমদার করোনার এই পরিবর্তন সম্পর্কে গবেষণা চালিয়েছেন। তাঁরা ‘সিম্পল রেডিয়াল গ্র্যাডিয়েন্ট ফিল্টার’ নামে একটি পদ্ধতি উদ্ভাবন করেছেন। একটি সহজ ছবি প্রক্রিয়াকরণ পদ্ধতির মাধ্যমে সূর্যের বাইরের স্তরে করোনার পরিবর্তন সম্পর্কে একটি ধারণা স্পষ্ট হয়ে ওঠে। এক্ষেত্রে একটি আকর্ষণীয় বিষয় হল বৈজ্ঞানিক বিশ্লেষণের সময় বিপুল ছবি সংগ্রহ করে সেগুলি পরীক্ষানিরীক্ষা করতে এই পদ্ধতিতে মাত্র কয়েক সেকেন্ড লাগবে।
CG/CB/DM/
(Visitor Counter : 114
প্রতিরক্ষামন্ত্রক
স্বচ্ছ ভারত অভিযান গাড়ি তথা মোটরবাইক দৌড়-এর পরিসমাপ্তি
নয়াদিল্লি, ২৩ আগস্ট, ২০১৮
ভারতীয় বায়ুসেনার পশ্চিমাঞ্চলীয় কমান্ডের উদ্যোগে গত ১০ থেকে ২৩শে আগস্ট নতুন দিল্লী থেকে থয়েস-এর মধ্যে একটি গাড়ি তথা মোটরবাইক দৌড়-এর আয়োজন করা হয়। ১০ই আগস্ট নতুন দিল্লীতে বরিষ্ঠ বায়ুসেনা আধিকারিক এয়ারমার্শল এন জে এস ধিলোঁ এই দৌড়-এর উদ্বোধন করেন। পর্যটক এবং স্হানীয় মানুষের মধ্যে প্রধানমন্ত্রীর স্বচ্ছ ভারত অভিযানের বার্তাকে তুলে ধরতে এই দৌড়-এর আয়োজন করা হয়। পশ্চিমাঞ্চলীয় কমান্ডের এয়ারভাইস মার্শাল এ কে সিং-এর নেতৃ্ত্বে ১২জন বায়ুসেনার একটি দল ১৫ দিনে দিল্লী থেকে থয়েসের মধ্যে ৩২০০ কিলোমিটার পথ অতিক্রম করে। দিল্লী থেকে আম্বালা, মানালি, জিসপা এবং লে হয়ে দলটি থয়েসে পৌঁছায়। ফেরার পথে তারা দ্রাস, কার্গিল, শ্রীনগর, আম্বালা হয়ে দিল্লী ফিরে আসে। প্রচন্ড বৃষ্টির ও প্রতিকূল আবহাওয়া সত্ত্বেও দলটি দৌড় সফলভাবে শেষ করে। কুলু-মালানি, লে, থয়েস, খারদুংলা, রোটাংলা এলাকায় এই দলটি স্বচ্ছতা বিষয়ে প্রচারাভিযানের আয়োজন করে।
CG/PB/NS/…
(Visitor Counter : 83
স্বাস্থ্যওপরিবারকল্যাণমন্ত্রক
কোভিড-১৯এর বিষয়ে সর্বশেষ তথ্য
দৈনিক ২ লক্ষ লালারসের নমুনা পরীক্ষা করা হচ্ছে
কোভিড-১৯ এর নমুনা ১০০০টি কেন্দ্রে পরীক্ষা করা হচ্ছে
নতুনদিল্লী, ২৪ জুন, ২০২০
দেশ জুড়ে নমুনা পরীক্ষার সুযোগ বৃদ্ধির ফলে গত চব্বিশ ঘন্টায় দুই লক্ষের বেশী নমুনা পরীক্ষা হয়েছে, যার পরিমাণ সর্বোচ্চ। গতকাল ২,১৫,১৯৫টি নমুনা পরীক্ষা করা হয়েছে। এ পর্যন্ত মোট ৭৩,৫২,৯১১টি নমুনার পরীক্ষা হয়েছে। এর মধ্যে সরকারী পরীক্ষাগারে ১,৭১,৫৮৭টি ও বেসরকারী পরীক্ষাগারে ৪৩,৬০৮টি নমুনা পরীক্ষা হয়েছে। বেসরকারি পরীক্ষাগারগুলিও সর্বোচ্চ পরিমাণ নমুনা পরীক্ষা করেছে।
নমুনা পরীক্ষা করার জন্য দেশে পরীক্ষাগারের সংখ্যা ক্রমশ বৃদ্ধি করা হচ্ছে। সরকারী পরীক্ষাগার ৭৩০টি ও বেসরকারি পরীক্ষাগার ২৭০টি ౼অর্থাৎ মোট ১০০০টি পরীক্ষাগার এই মুহূর্তে দেশের নানা প্রান্তে রয়েছে। এর মধ্যে ৩৫৯টি সরকারী ও ১৯৮টি বেসরকারী পরীক্ষাগারে  রিয়েল টাইম পিসিআরের মাধ্যমে, ৩৪৩টি সরকারি ও ২০টি বেসরকারী পরীক্ষাগারে  ট্রুন্যাটের মাধ্যমে এবং ২৮টি সরকারি ও ৫২টি বেসরকারী পরীক্ষাগারে  সিবিন্যাটের মাধ্যমে নমুনা পরীক্ষা করা হচ্ছে।
কোভিড সংক্রমিতদের সুস্থ হয়ে ওঠার হার ক্রমশ বৃদ্ধি পেয়ে হয়েছে ৫৬.৭১শতাংশ। ১০,৪৯৫ জন রোগী গত ২৪ ঘন্টায় সুস্থ হয়েছেন। মোট সুস্থ হয়ে ওঠার সংখ্যা ২,৫৮,৬৮৪জন। বর্তমানে ১,৮৩.০২২ জন কোভিড-১৯এ সংক্রমিত রোগী চিকিৎসকদের তত্ত্বাবধানে রয়েছেন।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে। এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
CG/CB
(
প্রধানমন্ত্রীরদপ্তর
উগাদি উপলক্ষ্যে প্রধানমন্ত্রীর শুভেচ্ছা
নয়াদিল্লী, ১৩ এপ্রিল, ২০২১
প্রধানমন্ত্রী শ্রী নরেন্দ্র মোদী উগাদি উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় শ্রী মোদী বলেছেন, ‘এই বিশেষ উৎসবটি আশা এবং নতুন করে শুরু করার উৎসব। উগাদি প্রত্যেকের জীবনে প্রচুর আনন্দ ও সমৃদ্ধি নিয়ে আসুক।’
CG/CB/NS
(
সারওরসায়নমন্ত্রক
হিন্দুস্তান অর্গ্যানিক কেমিক্যাল্স লিমিটেডের পুনর্গঠন
নয়াদিল্লি, ২১ জুন, ২০১৯
কেন্দ্রীয় রসায়ন ও সার মন্ত্রী শ্রী ডি ভি সদানন্দ গৌড়া আজ রাজ্যসভায় হিন্দুস্তান অর্গ্যানিক কেমিক্যাল্স লিমিটেড -এর পুনর্গঠন সংক্রান্ত এক লিখিত প্রশ্নের জবাবে জানান, ২০১৭-র ১৭ই মে সরকারের পুনর্গঠন পরিকল্পনা অনুসারে রসায়নী ইউনিটটি বন্ধ করে দেওয়া হবে এবং কোচি ইউনিট চালু থাকবে।
মন্ত্রী জানান, রসায়নী ইউনিটের অতিরিক্ত জমি এবং সম্পত্তি বিক্রির প্রক্রিয়াটি এইচওসিএল-এর কৌশলগত বিলগ্নিকরণের অঙ্গ। এই পুনর্গঠন প্রক্রিয়ায় এইচওসিএল-এর রসায়নী ইউনিটের N2O4 প্ল্যান্টটি ছাড়া বাকিগুলি বন্ধ করে দেওয়া হবে। N2O4 প্ল্যান্টটি ইসরোকে হস্তান্তরিত করা হবে। রসায়নী ইউনিটের যন্ত্রপাতি সহ অস্থাবর সম্পত্তি বিক্রি করা হবে। সেখানে কর্মরত কর্মীদের ভিআরএস / ভিএসএস-এর আওতায় আনা হবে। বিপিসিএল-এর ৪৪২ একর জমিও বিক্রি করা হবে। ন্যাশনাল বিল্ডিং কনস্ট্রাকশন নিগমকে রসায়নী প্ল্যান্টের বাড়তি জমি বিক্রির দায়িত্ব দেওয়া হবে।
শ্রী গৌড়া আরও জানান, এইচওসিএল-এর কোচির প্ল্যান্ট অধিগ্রহণের বিষয়ে কেরল সরকারের তরফ থেকে কোন প্রস্তাব আসেনি।
এইচওসিএল-এর মতো রুগ্ন অলাভজনক রাষ্ট্রায়ত্ত সংস্থাগুলির ভবিষ্যতের বিষয়ে সরকার কোন সিদ্ধান্ত নেওয়ার আগে জন-উদ্যোগ মন্ত্রক, বিনিয়োগ ও জনসম্পদ ব্যবস্থাপনা মন্ত্রক এবং নীতি আয়োগের সঙ্গে আর্থিক সম্ভাবনার বিভিন্ন দিক নিয়ে আলোচনা করা হয় বলে মন্ত্রী জানিয়েছেন।
CG/CB/DM
(Visitor Counter : 81
রেলমন্ত্রক
রেল স্টেশনগুলির আধুনিকীকরণ
নতুন দিল্লি, ১২ ফেব্রুয়ারি, ২০২১
পশ্চিম মধ্য রেলের হাবিবগঞ্জ রেলওয়ে স্টেশন এবং পশ্চিম রেলের গান্ধীনগর রেলস্টেশন পুনর্নির্মাণের কাজ শেষ পর্যায়ে রয়েছে। উত্তর রেলের গোমতী নগর এবং অযোধ্যা স্টেশনগুলির পুনর্নির্মাণের কাজ চলছে।
স্টেশন পুনর্নবীকরণ প্রকল্পগুলিতে বেশিরভাগ সরকারী বেসরকারী অংশীদারিত্ব  মডেলে কাজ চলছে। নাগপুর, অমৃতসর, সাবরমতি, গোয়ালিয়র, পুডুচেরি, তিরুপতি, নেল্লোর এবং দেরাদুন - এই ৮ টি স্টেশনে রিকোয়েস্ট ফর কোয়ালিফিকেশন  চূড়ান্ত হয়েছে।এ ছাড়াও নতুন দিল্লি, ছাত্রপতি শিবাজি মহারাজ টার্মিনাস  এবং এরনাকুলাম - এই ৩ টি স্টেশনের জন্য আরএফকিউ আহ্বান করা হয়েছে।
রেল মন্ত্রক চেক প্রজাতন্ত্র, ফ্রান্স, জার্মানি, জাপান, রাশিয়া, দক্ষিণ কোরিয়া এবং সংযুক্ত আরব আমিরশাহী সহ বেশ কয়েকটি দেশের সঙ্গে যন্ত্র বিষয়ে সহযোগিতার জন্য সমঝোতা পত্র সাক্ষর / সহযোগিতা স্মারক / প্রোটোকল / চুক্তি স্বাক্ষর করেছে।এমনকি এই দেশগুলি থেকে স্টেশন পুনর্নির্মাণে সুনির্দিষ্ট ক্ষেত্র সহযোগিতাও মিলবে ।
রেল, বাণিজ্য ও শিল্প ও উপোভোক্তা বিষয়ক, খাদ্য ও গণবন্টন মন্ত্রী, শ্রী পীযূষ গোয়েল আজ রাজ্যসভায় এক প্রশ্নের লিখিত জবাবে এ তথ্য জানিয়েছেন।